Redderen i rugen

Redderen i rugen eller Hver tar sin – så får vi andre ingen er en roman av J.D. Salinger og ble første gang utgitt i USA i 1951. 

Boken var egentlig ment for voksne, men har blitt en vanlig del av high school og collegepensum i den engelskspråklige verden. 

Den har også blitt oversatt til de fleste store språk i verden.  
Rundt 250 000 eksemplarer blir solgt hvert år, med et totalt salg på over 65 millioner eksemplarer. 

Romanen ble kåret av Time Magazine som en av de 100 beste engelskspråklige romanene mellom 1923 og 2005.  

Romanens hovedperson, Holden Caulfield, har blitt et ikon for ungdomsopprør. Romanen er skrevet i førsteperson og følger Holdens opplevelser i New York etter at han blir utvist fra skolen Pencey Prep. Holden tenker på seg selv, hva han liker og ikke liker, og hvor ubehagelig verden er. Redderen i rugen berører overgangen fra barndom til ungdomsårene, og vanskelighetene som følger med det. utforsksinnet.no

Boken er oversatt til norsk to ganger:
 1952 – Hver tar sin – så får vi andre ingen, oversatt av Åke Fehn, ISBN 9788202143121 Bastianprisen i 1953
 2005 – Redderen i rugen, oversatt av Torleif Sjøgren-Erichsen, ISBN 9788202298227

 Handling 
Holden Caulfield, en deprimert 17-åring, bor ved et sanatorium i California etter den andre verdenskrig. Han blir utskrevet, og har tenkt å flytte sammen med broren D.B., en forfatter og militærveteran som Holden er irritert på etter at han har blitt en berømt manusforfatter i Hollywood. Holden husker en jul ved Pencey Preparatory Academy, en internatskole i Pennsylvania. Holden har nettopp blitt utvist fra skolen fordi han hadde strøket i alle fag unntatt engelsk.

Tilbake på hybelen sin blir Holden forstyrret  med  uhøflige spørsmål og oppførsel av naboen Robert Ackley, som er upopulær blant sine jevnaldrende. Men Holden, som synes synd på Ackley, finner seg i at han er der. Senere går Holden med på å skrive en stil for romkameraten, Ward Stradlater, som snart skal på et stevnemøte. Holden mister etterhvert håpet om å finne tilhørighet eller vennskap i hjembyen, og bestemmer seg impulsivt for å reise vestover og leve en mer tilbaketrukket livsstil, så han flytter inn i en avsidesliggende tømmerhytte.

 Referanser 

Se også
 The Catcher in the Rye i populærkulturen
 Århundrets 100 bøker ifølge Le Monde

 Eksterne lenker 
 Omtale av norsk utgave Hver tar sin, så får vi andre ingen

Kategori:Romaner fra USA
Kategori:Bøker fra 1951
Kategori:Bøker oversatt til norsk